
Οργανισμός Υποψηφιότητας Ολυμπιακών Αγώνων - Αθήνα 96 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Ίδρυση - Μορφή.· Έδρα · Σκοπός 

1. Ιδρύεται νομικό πρόσωπο ιδιωτικού δικαίου με την επωνυμία 
«Οργανισμός Υποψηφιότητας Ολυμπιακών Αγώνων - Αθήνα 96», 
που λειτουργεί χάριν του δημόσιου συμφέροντος, κατά τους κα¬ 
νόνες της ιδιωτικής οικονομίας, με τη μορφή ανώνυμης εταιρείας 
και διέπεται από τις διατάξεις για τις ανώνυμες εταιρείες, εκτός 
αν ορίζεται διαφορετικά στο νόμο αυτόν. 

2. Το μετοχικό κεφάλαιο της εταιρείας εκφράζεται με μία μετο¬ 
χή, που ανήκει στο Ελληνικό Δημόσιο. 

3. Ο Οργανισμός αυτός, που αναφέρεται χάριν συντομίας ως 
«Οργανισμός Αθήνα 96», έχει έδρα την Αθήνα. 

4. Σκοπός του Οργανισμού Αθήνα 96 είναι η διεκδίκηση της α¬ 
νάθεσης της διεξαγωγής των Ολυμπιακών Αγώνων 1996 στην πόλη 
της Αθήνας και η οργάνωση της διεξαγωγής τους, στην περίπτω¬ 
ση ανάθεσης. 

5. Για την επίτευξη του σκοπού του, ο Οργανισμός Αθήνα 96 α¬ 
σκεί ιδίως τις εξής αρμοδιότητες: 

α.Έχει την αποκλειστική ευθύνη για τη σύνταξη του Φακέλου 
Υποψηφιότητας για τη διοργάνωση των Ολυμπιακών Αγώνων του 
1996. 

β.Αναπτύσσει σχέσεις με οργανισμούς, υπηρεσίες και αρχές άλ¬ 
λων κρατών συναφών αρμοδιοτήτων, με τη Διεθνή Ολυμπιακή Ε¬ 
πιτροπή (Δ.Ο.Ε.) και με τους φορείς των μέσων μαζικής 
ενημέρωσης της αλλοδαπής. 

γ.Εκπονεί, αναθέτει μελέτες και συντονίζει τα προγράμματα που 
αφορούν τόσο τη διεκδίκηση των Ολυμπιακών Αγώνων του 1996, 
όσο και την κατασκευή, επέκταση, συντήρηση και εξοπλισμό των 
αναγκαίων τεχνικών και άλλων συναφών με την Ολυμπιάδα έρ¬ 
γων και ιδίως του Ολυμπιακού Χωριού. 

δ.Μεριμνά για την εκτέλεση και το συντονισμό της εκτέλεσης 
των αναγκαίων για τους Ολυμπιακούς Αγώνες τεχνικών έργων και 
των σχετικών μελετών, σε οποιονδήποτε φορέα και αν ανατεθεί 
η εκτέλεση των έργων ή των μελετών αυτών. 

ε.Υποβοηθεί στο έργο τους την Επιτροπή Διεκδίκησης Ολυμ¬ 
πιακοί Αγώνων 1996, που έχει συσταθεί με την ΠΥΣ 139/1986 (ΦΕΚ 
161), καθώς και το Συντονιστικό Συμβούλιο του άρθρου 13 αυτού 
του νόμου. 

στ.Συνάπτει συμβάσεις για την παραχώρηση της χρήσης του 


Ολυμπιακού Εμβλήματος, για λόγους δημοσιότητας και εμπορι¬ 
κούς σκοπούς, σύμφωνα με τους κανόνες 6 και 53 του Ολυμπια¬ 
κού Χάρτη και των ερμηνευτικών τους διατάξεων. 

ζ.Παραχωρεί, από κοινού με την Δ.Ο.Ε., δικαιώματα για τηλεο¬ 
πτική μετάδοση των Ολυμπιακών Αγώνων 1996, σύμφωνα με τον 
κανόνα 51 του Ολυμπιακού Χάρτη και των ερμηνευτικών του δια¬ 
τάξεων. 

η.Συντάσσει, υλοποιεί και παρακολουθεί την εκτέλεση του προ¬ 
γράμματος προετοιμασίας για τη διεκδίκηση και διοργάνωση των 
Ολυμπιακών Αγώνων 1996. 

Θ.Διαχειρίζεται κάθε θέμα που έχει σχέση με τη διεκδίκηση και 
τη διοργάνωση των Ολυμπιακών Αγώνων. Γ ια το σκοπό αυτόν μπο¬ 
ρεί, ιδίως, να συνάπτει εμπορικές συμφωνίες, να εκδίδει ομολο¬ 
γιακά δάνεια εσωτερικού και εξωτερικού καθώς και να εκδίδει και 
κυκλοφορεί λαχεία, σύμφωνα με την ισχύουσα νομοθεσία, να εκ¬ 
δίδει αναμνηστικά νομίσματα σύμφωνα με τους κανόνες του Ο¬ 
λυμπιακού Χάρτη και των ερμηνευτικών του διατάξεων. 

ι. Ασκεί όλες τις εξουσίες και αρμοδιότητες, οι οποίες προβλέ- 
πονται για την Οργανωτική Επιτροπή Ολυμπιακών Αγώνων από 
τις διατάξεις του Ολυμπιακού Χάρτη, εφ'όσον ανατεθεί η διεξα¬ 
γωγή τους στην Αθήνα. 

6. Με αποφάσεις του Διοικητικού Συμβουλίου του Οργανισμού 
Αθήνα 96, που εγκρίνονται με απόφαση του Πρωθυπουργού ή 
του,σύμφωνα με το άρθρο 2 παράγρ. 1, εποπτεύοντος Υπουργού,* 
μπορεί να ιδρύονται γραφεία του Οργανισμού στην Ελλάδα και 
στο εξωτερικό για την εκπλήρωση του σκοπού αυτού. 


Άρθρο 2 
Εποπτεία 

1. Η εποπτεία του Οργανισμού Αθήνα 96 ασκείται από τον Πρω¬ 
θυπουργό ή από τον εποπτεύοντα Υπουργό, που ορίζει με από¬ 
φασή του ο Πρωθυπουργός, που μπορεί να είναι και Υπουργός 
χωρίς χαρτοφυλάκιο και συνίσταται ιδίως στον έλεγχο νομιμότη¬ 
τας της λειτουργίας του με την επιφύλαξη τυχόν διατάξεων του 
νόμου αυτού. Η εποπτεία ασκείται σε συνεργασία με το Δήμαρχο 
Αθηναίων και τον Πρόεδρο της Επιτροπής Ολυμπιακών Αγώνων. 
Η μορφή και το περιεχόμενο της συνεργασίας του προηγούμενου 
εδαφίου εξειδικεύεται στις επί μέρους διατάξεις αυτού του νόμου. 

2. Ο Πρωθυπουργός ή ο εποπτεύων Υπουργός ιδίως: 

α) Διορίζει και απαλλάσσει από τα καθήκοντά τους τον Πρόε¬ 
δρο και τα μέλη του Διοικητικού Συμβουλίου του Οργανισμού, σύμ¬ 
φωνα με τις διατάξεις του άρθρου 4 παρ.4 και 9 και του άρθρου 
5 παρ.1. 

β) Εγκρίνει τους κανονισμούς που καθορίζουν τις διαδικασίες 
εκπόνησης των μελετών, εκτέλεσης των έργων, διενέργειας των 
σχετικών προμηθειών και διαχείρισης των εσόδων του Οργανι¬ 
σμού, υστέρα από πρόταση του Διοικητικού Συμβουλίου και γνώ- 

μη του Δημάρχου Αθηναίων και του Προέδρου της Επιτροπής Ο¬ 
λυμπιακών Αγώνων. 

γ) Εγκρίνει τον προϋπολογισμό, την έκθεση πεπραγμένων και 
τον ισολογισμό του Οργανισμού, ύστερα από γνώμη του Δημάρ¬ 
χου Αθηναίων και του Προέδρου της Επιτροπής Ολυμπιακών 
Αγώνων. 

δ) Παρέχει γενικές κατευθύνσεις στα όργανα διοίκησης του Ορ¬ 
γανισμού για την εκπλήρωση της αποστολής τους. 

Άρθρο 3 

Όργανα Διοίκησης 

Όργανα διοίκησης του Οργανισμού Αθήνα 96 είναι: 
α) Το Διοικητικό Συμβούλιο (Δ.Σ). 
β) Ο Πρόεδρος. 

Άρθρο 4 

Διοικητικό Συμβούλιο 

1. Το Δ.Σ. είναι επταμελές και αποτελείται από: 
α) τον Πρόεδρο του Οργανισμού, ως Πρόεδρο, 
β) ένα μέλος που προτείνεται από το Δήμαρχο Αθηναίων ή τον 
αναπληρωτή του, 

γ) ένα μέλος που προτείνεται από την Επιτροπή Ολυμπιακών 
Αγώνων, 

δ) τον υπεύθυνο σύνταξης του φακέλου υποψηφιότητας των Ο¬ 
λυμπιακών Αγώνων 1996, 

ε) ένα μέλος που προτείνεται από τον αρμόδιο για θέματα α¬ 
θλητισμού Υπουργό, 

στ) ένα μέλος που ορίζεται από τον Πρωθυπουργό και 
ζ) τον Πρόεδρο του Τεχνικού Επιμελητηρίου Ελλάδας, 
ως μέλη. 

2. Ο υπεύθυνος σύνταξης του φακέλου υποψηφιότητας ορίζε¬ 
ται με απόφαση του Πρωθυπουργού ή του εποπτεύοντος Υπουρ¬ 
γού ύστερα από γνώμη του Δημάρχου Αθηναίων και του Προέδρου 
της Επιτροπής Ολυμπιακών Αγώνων. Αν η γνώμη δεν διατυπωθεί 
μέσα σε δεκαπέντε ημέρες από τη σχετική πρόσκληση, ο Πρωθυ¬ 
πουργός ή ο εποπτεύων Υπουργός προβαίνει στον ορισμό χωρίς 
τη γνιόμη αυτή. 

3. Αν δεν προταθούν ένα ή περισσότερα από τα μέλη του Δ.Σ. 
μέσα σε δεκαπέντε ημέρες από τη σχετική έγγραφη πρόσκληση 
του Πρωθυπουργού ή του εποπτεύοντος Υπουργού προς το αρ¬ 
μόδιο όργανο, το Δ.Σ. συγκροτείται και λειτουργεί νόμιμα χωρίς 
αυτά. 

4. Το Δ.Σ. διορίζεται με απόφαση του Πρωθυπουργού ή του ε¬ 
ποπτεύοντος τον Οργανισμό Υπουργού, που δημοσιεύεται στην 
Εφημερίδα της Κυβερνήσεως. Με όμοια απόφαση ορίζεται, ύστε¬ 
ρα από γνώμη του Προέδρου, ως αντιπρόεδρος ένα από τα μέλη 
του Δ.Σ..0 αντιπρόεδρος αναπληρώνει τον Πρόεδρο, όταν δεν υ¬ 
πάρχει, απουσιάζει ή κωλύεται. 

5. Η θητεία του Προέδρου και των μελών του Δ.Σ. είναι τετραε¬ 
τής. Η θητεία του πρώτου Δ.Σ. αρχίζει από την ημερομηνία δημο¬ 
σίευσης της σχετικής απόφασης και λήγει στις 31 Δεκεμβρίου 1990. 

6. Η αποζημίωση του Προέδρου καθώς και η αμοιβή των μελών 
του Δ.Σ. καθορίζεται με απόφαση του Πρωθυπουργού ή του επο¬ 
πτεύοντος Υπουργού, ύστερα από σύμφωνη γνώμη του Δημάρχου 
Αθηναίων ;«χΐ του Προέδρου της Ε.Ο.Α. για τα μέλη που αναφέρο- 
νται στην παράγραφο 1 περιπτ. β',γ’ και δ’ του παρόντος άρθρου. 

7. Το Δ.Σ. συνέρχεται σε τακτική συνεδρίαση μία φορά το μήνα 
και εκτάκτως όταν το συγκαλέσει ο Πρόεδρος του Οργανισμού. 

8. Το Δ.Σ. βρίσκεται σε απαρτία, όταν τα παρόντα μέλη είναι πε¬ 
ρισσότερα από τααπόντα. Οι αποφάσεις του Δ.Σ. λαμβάνονται με 
την απόλυτη πλειοψήφία των παρόντων. Σε περίπτωση ισοψηφίας 
υπερισχύει η ψήφος τού Προέδρου. 

9. Τα μέλη του Δ.Σ. απαλλάσσονται από τα καθήκοντά τους με 
απόφαση του Πρωθυπουργού ή του εποπτεύοντος Υπουργού, ύ¬ 
στερα από σύμφωνη γνώμη του Δημάρχου Αθηναίων και του Προ¬ 
έδρου της Ε.Ο.Α. για τα μέλη που αναφέρονται στην παράγραφο 


1 περιπτ. β’,γ’ και δ’ του παρόντος άρθρου. Σε περίπτωση απαλ¬ 
λαγής από τα καθήκοντά τους πριν από τη λήξη της θητείας τους 
δεν καταβάλλεται αποζημίωση, οποιοσδήποτε μορφής. 

Άρθρο 5 

Αρμοδιότητες Διοικητικού Συμβουλίου 

1. Το Δ.Σ. έχει τις παρακάτω αρμοδιότητες: 

α) Διοικεί τον Οργανισμό και είναι υπεύθυνο για τη λειτουργία 
του Οργανισμού στα πλαίσια των κατευθύνσεων που παρέχει ο 
Πρωθυπουργός ή ο εποπτεύων Υπουργός. 

β) Είναι υπεύθυνο για την κατάρτιση των κανονισμών του Ορ¬ 
γανισμού, του προϋπολογισμού, του ισολογισμού και της ετήσιας 
έκθεσης πεπραγμένων. 

γ) Έχει την ευθύνη για την ανάπτυξη των διεθνών σχέσεων του 
Οργανισμού. 

δ) Συνάπτει τις συμβάσεις που προβλέπονται στο άρθρο 1 πα¬ 
ράγραφος 5 περιπτ. γ’, στ’, ζ’ και θ’. 

ε) Αποφασίζει για τις μετακινήσεις του Προέδρου και των με¬ 
λών του Δ.Σ., καθώς και των υπαλλήλων του Οργανισμού εντός 
ή εκτός της χώρας. 

στ) Συγκροτεί τις συμβουλευτικές επιτροπές του άρθρου 7 αυτού 
του νόμου. 

2. Το Δ.Σ. μπορεί να μεταβιβάζει με απόφασή του μέρος των αρ¬ 
μοδιοτήτων του στον Πρόεδρο του Οργανισμού. Με ίδια απόφα¬ 
σή του μπορεί να αναθέτει, για ορισμένο ή αόριστο χρόνο, την 
άσκηση συγκεκριμένης ή συγκεκριμένων αρμοδιοτήτων του σε ένα 
από τα μέλη του. 

Άρθρο 6 

Πρόεδρος του Οργανισμού Αθήνα 96 

1. Ο Πρόεδρος του Οργανισμού διορίζεται με απόφαση του 
Πρωθυπουργού ή του εποπτεύοντος Υπουργού, ύστερα από γνώμη 
του Δημάρχου Αθηναίων και του Προέδρου της Ε.Ο.Α.. Αν ο Δή¬ 
μαρχος Αθηναίων ή ο Πρόεδρος της Ε.Ο.Α. δεν υποβάλει τη γνώ¬ 
μη του μέσα σε δεκαπέντε ημέρες από τη σχετική έγγραφη 
πρόσκληση του Πρωθυπουργού ή του εποπτεύοντος Υπουργού, 
η απόφαση διορισμού του Προέδρου του Οργανισμού Αθήνα 96 
εκδίδεται χωρίς αυτή τη γνώμη. 

2. Ο Πρόεδρος έχει τις παρακάτω αρμοδιότητες: 

α) εκπροσωπεί τον Οργανισμό δίκαστικώς και εξωδίκως και τον 
δεσμεύει με την υπογραφή του, 

β) είναι προϊστάμενος όλων των υπηρεσιών του Οργανισμού και 
συντονίζει τις εργασίες τους, 

γ) συγκαλεί το Δ.Σ. του Οργανισμού και προεδρεύει στις συνε¬ 
δριάσεις του. 

3. Ο Πρόεδρος, όταν δεν υπάρχει, απουσιάζει ή κωλύεται, ανα¬ 
πληρώνεται από τον Αντιπρόεδρο. 

4. Ο Πρόεδρος μπορεί να μεταβιβάζει εγγράφως την ενάσκη¬ 
ση μέρους των αρμοδιοτήτων του στον Αντιπρόεδρο ή σε άλλα 
μέλη του Δ.Σ. ύστερα από έγκριση του Δ.Σ.. 

Άρθρο 7 

Συμβουλευτικές Επιτροπές 

• 1. Το Διοικητικό Συμβούλιο του Οργανισμού μπορεί να συγκρο¬ 
τεί συμβουλευτικές επιτροπές που αποτελούνται κατά περίπτω¬ 
ση από μέλη του Δ.Σ. και εκπροσώπους δημόσιων, δημοτικών, 
επαγγελματικών, συνδικαλιστικών, αθλητικών, ολυμπιακών, καλ¬ 
λιτεχνικών και ιδιωτικών φορέων. Οι επιτροπές αυτές αποτελούν 
σύνδεσμο πληροφόρησης των ενδιαφερομένων σε θέματα διεκ¬ 
δίκησης και οργάνωσης των Ολυμπιακών Αγώνων. Σ'αυτές προ¬ 
εδρεύει ο Πρόεδρος ή μέλος του Δ.Σ. του Οργανισμού. Στην 
απόφαση συγκρότησης της επιτροπής ορίζονται οι εκπροσωπού¬ 
μενοι φορείς, ο αριθμός των εκπροσώπων κάθε φορέα καθώς και 
τα λοιπά μέλη που θα συμμετέχουν. 

2. Στις παραπάνω συμβουλευτικές επιτροπές συμμετέχουν υ- 

ποχρεωτικά ένας εκπρόσωπος της Τοπικής Ένωσης Δήμων και 
Κοινοτήτων νομού Αττικής, ένας εκπρόσωπος του Εργατικού Κέ- 
ντρου Αθηνών και μπορεί να συμμετέχουν ιδίως- 
α> εκπρόσωποι από κάθε κοινοβουλευτική ομάδα που αναγνω- 
ριζεται από τον Κανονισμό της Βουλής, 

β) εκπρόσωποι υπουργείων που καλούνται κατά περίπτωση 
γ) εκπρόσωποι των Ε.Ο.Τ., Δ.Ε.Η., Ο.Τ.Ε., Ολυμπιακής Αεροπο- 
ριας, Η.Σ.Α.Π.. Ο.Α.Σ., Ε.Τ., Υ.Π.Α., Ο.Π.Α.Π., Δ.Ε.Θ., 

δ) τα δύο μέλη της ΔΟ£.για την Ελλάδα και ένας εκπρόσωπος 
της Ε.Ο.Α., 

ε) εκπρόσωποι των οργανώσεων: Ε.Σ.Η ΕΑ ΓΣΕΕ ΣΕ Β 
Α.Δ.Ε.Δ.Υ., ’ ’’ ’ ' ’’ 


στ) ένας εκπρόσωπος του Συλλόγου Ελλήνων Ολυμπιονικών, 
ζ) 0 τεχνικός υπεύθυνος από κάθε αθλητική ομοσπονδία ολυ¬ 
μπιακού αθλήματος, 

η) εκπρόσωποι άλλων φορέων, οι οποίοι εκτιμάται ότι είναι χρή¬ 
σιμοι στο έργο του Οργανισμού. 

3. Οι εκπροσωπούμενοι φορείς προτείνουν τους εκπροσώπους 
τους μέσα σε δεκαπέντε ημέρες από τη σχετική έγγραφη πρόσκλη¬ 
ση του Πρωθυπουργού ή του εποπτεύοντος Υπουργού. Η διάτα¬ 
ξη του άρθρου 4 παρ.3 εφαρμόζεται αναλόγως και για τη 
συγκρότηση των συμβουλευτικών επιτροπών. 


Αρθρο 8 

Κανονισμός λειτουργίας του Οργανισμού Αθήνα 96 


Οργανισμού σε ειδικό λογαριασμό που τηρείται στην Τράπεζα της 
Ελλάδος. 


Αρθρο 10 

Διαχειριστικός Έλεγχος 


1,0 ετήσιος τακτικός έλεγχος της διαχείρισης των οικονομι¬ 
κών του Οργανισμού Αθήνα 96 ενεργείται από τριμελή ελεγκτική 
επιτροπή που αποτελείται από τον Προϊστάμενο της Ειδικής Επι¬ 
θεώρησης Αθηνών του Υπουργείου Οικονομικών ή τον Προϊστά¬ 
μενο της Διεύθυνσης Επιθεώρησης και Συντονισμού των 
Διευθύνσεων Οικονομικών Υπηρεσιών της Νομαρχίας Αθηνών ως 
Πρόεδρο και δύο ορκωτούς λογιστές ως μέλη. Η ελεγκτική επι¬ 
τροπή υποβάλλει την έκθεσή της στο Διοικητικό Συμβούλιο του 
Οργανισμού και στον Πρωθυπουργό ή στον εποπτεύοντα Υπουρ¬ 
γό, ο οποίος καταθέτει αντίγραφό της στη Βουλή. 

2.0 Πρωθυπουργός ή ο εποπτεύων Υπουργός μπορεί να ζητή¬ 
σει από την ελεγκτική επιτροπή να διεξαγάγει έκτακτους οικονο¬ 
μικούς ελέγχους. 

3. Η συγκρότηση της επιτροπής και η αμοιβή των μελών της 
καθορίζονται με απόφαση του Πρωθυπουργού ή του εποπτεύο¬ 
ντος Υπουργού και του Υπουργού Οικονομικών. 

4. Η Βουλή συνιστά διακομματική επιτροπή με αντικείμενο την 
παρακολούθηση και τον έλεγχο του Οργανισμού Αθήνα 96 κατ’ 
αναλογία των διατάξεων του άρθρου 149 του Κανονισμού της 
Βουλής. 


1. Με τον κανονισμό λειτουργίας του Οργανισμού Αθήνα 96, 
που συνιάσσεται από το Διοικητικό Συμβούλιό του και εγκρίνε- 
ται από τον Πρωθυπουργό ή τον εποπτεύοντα Υπουργό και τον 
Υπουργό Οικονομικών, ρυθμίζονται τα παρακάτω θέματα: 
α) η. διάρθρωση υπηρεσιών και οι αρμοδιότητές τους, 
β) η σύσταση θέσεων προσωπικού, η κατάταξή τους σε κλάδους 
ανάλογα με το είδος απασχόλησης και ο καθορισμός των κατη¬ 
γοριών του προσωπικού ανάλογα με τα ουσιαστικά και τυπικά προ¬ 
σόντα του, η διαδικασία πρόσληψης, εξέλιξης και απόλυσής του 
και γενικά τα θέματα υπηρεσιακής κατάστασης και πειθαρχικού 
δικαίου του προσωπικού του Οργανισμού. 

2. Οι αποδοχές του προσωπικού (μισθός, αμοιβή, υπερωρίες, ο¬ 
δοιπορικά) καθορίζονται με βάση ενιαία κλίμακα μισθολογικών κλι¬ 
μακίων, με απόφαση του Διοικητικού Συμβουλίου, που υπόκειται 
σε έγκριση σύμφωνα με την παράγρ. 1 ή καθορίζονται σύμφωνα 
με τη διαδικασία των συλλογικών συμβάσεων. 

3. Κατά παρέκκλιση ίων ρυθμίσεων του κανονισμού, που αφο¬ 
ρούν τους όρους πρόσληψης και απασχόλησης του Δ.Σ. του Ορ¬ 
γανισμού για την αντιμετώπιση ειδικών αναγκών, μπορεί να 
προσλαμβάνει έκτακτους συνεργάτες στην Ελλάδα ή στο εξω¬ 
τερικό. 

Αρθρο 9 

Κεφάλαιο - Πόροι 

1. Το κεφάλαιο του Οργανισμού Αθήνα 96 ορίζεται στο ποσό 
των 50.000.000 δραχμών που θα καταβληθεί από τον προϋπολο¬ 
γισμό δημοσίων επενδύσεων. Το κεφάλαιο του Οργανισμού μπο¬ 
ρεί να αυξηθεί με κοινή απόφαση των Υπουργών Εθνικής 
Οικονομίας και του Πρωθυπουργού ή του εποπτεύοντος Υπουρ¬ 
γού. Το ποσό της αύξησης καταβάλλεται από τον προϋπολογισμό 
δημοσίων επενδύσεων. 

2. Οι πόροι του Οργανισμού προέρχονται από το κεφάλαιό του, 
από το πρόγραμμα δημοσίων επενδύσεων, από επιχορηγήσεις του 
τακτικού προϋπολογισμού, από επιχορηγήσεις κατ εξαίρεση των 
κειμένων διατάξεων του Οργανισμού Προγνωστικών Αγώνων Πο¬ 
δοσφαίρου (Ο.Π.Α.Π.), σύμφωνα με το άρθρο 33 παρ. 1 του 
ν.1646/1986 (ΦΕΚ 138), από την έκδοση ομολογιακού δανείου και 
λαχείων, από την ανάπτυξη δραστηριοτήτων στα πλαίσια των δια¬ 
τάξεων του νόμου αυτού, καθώς και από κάθε άλλο περιουσιακό 
στοιχείο που παρέχεται στον Οργανισμό από δημόσιους, κοινω 
νικούς ή ιδιωτικούς φορείς. Οι πόροι αυτοί κατατίθενται υπ ρ του 


Αρθρο 11 

Ατέλειες - Απαλλαγές - Εξαιρέσεις 

1. Ο Οργανισμός Αθήνα 96 απολαύει όλων των διοικητικών και 
δικαστικών ατελειών, καθώς και όλων των δικονομικών προνομίων 
του Δημοσίου. Οι διατάξεις οι σχετικές με τις δίκες του Δημοσίου 
εφαρμόζονται και για τον Οργανισμό. 

2. Ο Οργανισμός απαλλάσσεται από κάθε δημόσιο, κοινοτικό, 
λιμενικό και δικαστικό τέλος ή άλλο φόρο άμεσο ή έμμεσο, εισφο¬ 
ρά υπέρ τρίτου και δικαίωμα προς κράτηση, με εξαίρεση α) το Φόρο 
Προστιθέμενης Αξίας που αναλογεί στα αγοραζόμενα ή εισαγό- 
μένα αγαθά και στις υπηρεσίες που δέχεται ο Οργανισμός, β) το 
Φόρο Συγκέντρωσης Κεφαλαίου και γ) τα ανταποδοτικά τέλη ή 
εισφορές. 

3. Στις ρυθμίσεις της περίπτωσης δ'της παραγράφου 7 του άρ¬ 
θρου 2 του ν, 1828/1989 (ΦΕΚ 2) υπάγονται και η αξία των ακινή¬ 
των που μεταβιβάζονται καθώς και τα χρηματικά ποσά που 
καταβάλλονται από το φορολογούμενο λόγω δωρεάς οτον Οργα¬ 
νισμό Υποψηφιότητας των Ολυμπιακών Αγώνων - Αθήνα 96. 

4. Οι όροι της εκπόνησης των προγραμμάτων και των μελετών, 
της εκτέλεσης των αναγκαίων τεχνικών έργων και των εγκατα¬ 
στάσεων που εμπίπτουν στην αρμοδιότητα του Οργανισμού, κα¬ 
θώς και της διενέργειας των συναφών προμηθειών καθορίζονται 
με κανονισμούς, που καταρτίζονται από το Δ.Σ. του Οργανισμού, 
εγκρίνονται από τον Πρωθυπουργό ή τον εποπτεύοντα Υπουργό 
κατά τη διαδικασία του άρθρου 2 παρ. 2 περίπτωση β’ καθώς και 
τον τυχόν καθ’ύλην αρμόδιο Υπουργό και δημοσιεύονται στην Ε¬ 
φημερίδα της Κυβερνήσεως. Κάθε κανονισμός ορίζει υποχρεωτι¬ 
κά ότι τα μέλη του Δ.Σ. του Οργανισμού ή εταιρείες ή κοινοπραξίες, 
στις οποίες μετέχουν μέλη ίου Δ.Σ. του Οργανισμού, δεν μπορούν! 
επί ποινή ακυρότητας της σχετικής σύμβασης, να είναι αντισυμ¬ 
βαλλόμενοι σε συμβάσεις που συνάπτει ο Οργανισμός. Οι διατά¬ 
ξεις των κανονισμών μπορεί να προβλέπουν παρεκκλίσεις από 
κάθε κείμενη διάταξη σχετική με την ανάθεση μελετών και την ε¬ 
κτέλεση δημόσιων έργων, καθώς και τη διενέργεια κρατικών προ¬ 
μηθειών, από φορείς του δημόσιου τομέα. Με κοινή απόφααη του 
Πρωθυπουργού ή του εποπτεύοντος Υπουργού και του Υπουργού 
ΠΕ.ΧΩ.Δ.Ε., που εκδίδεται ύστερα από πρόταση του Δ.Σ. του Ορ¬ 
γανισμού, μπορεί να ανατίθεται η εκπόνηση συγκεκριμένων με¬ 
λετών και η εκτέλεση συγκεκριμένων έργων στις τεχνικές 
υπηρεσίες του Υ.ΠΕ.ΧΩ.Δ.Ε. ή άλλων δημόσιων φορέων και ορ¬ 
γανισμών. 

5. Επιτρέπεται η απόσπαση προσωπικού από φορείς του δημό¬ 
σιου τομέα στον Οργανισμό, ύστερα από πρόταση του Προέδρου 
του Δ.Σ. και κοινή απόφαση του Πρωθυπουργού ή του Υπουργού 
που εποπτεύει τον Οργανισμό και του αρμόδιου καθ’ύλην Υπουρ¬ 
γού. Η απόσπαση αυτή ισχύει για το χρονικό διάστημα που ορί¬ 
ζεται στην κοινή υπουργική απόφαση και μπορεί να ανανεώνεται. 
Στους υπαλλήλους αυτούς μπορεί να καταβάλλεται από τον Ορ¬ 
γανισμό αποζημίωση για πρόσθετη απασχόληση, το ύψος της ο¬ 
ποίας καθορίζεται με απόφαση του Δ.Σ. του Οργανισμού, που 
εγκρίνεται από τον Πρωθυπουργό ή τον εποπτεύοντα Υπουργό. 
Η υπηρεσία των αποσπασθέντων στον Οργανισμό Αθήνα 96 θεω¬ 
ρείται ως διανυθείσα στο φορέα του δημόσιου τομέα, από τον ο¬ 
ποίο έγινε η απόσπαση, για κάθε νόμιμη συνέπεια. 

6. Οι περιορισμοί, που ισχύουν κάθε φορά για τους όρους, τη 
διαδικασία πρόσληψης και για απασχόληση σε νομικά πρόσωπα 
του δημόσιου τομέα, δεν ισχύουν για τα μέλη του Δ.Σ. του Οργα¬ 
νισμού. Με απόφαση του Πρωθυπουργού ή του εποπτεύοντος Υ¬ 
πουργού, ύστερα από πρόταση του Δ.Σ., ορίζονται οι κατηγορίες 
προσωπικού που εξαιρούνται επίσης από αυτούς τους περιορι¬ 
σμούς. Η ιδιότητα του μέλους του Δ.Σ. του Οργανισμού δεν είναι 
ασυμβίβαστη με την άσκηση οποιουδήποτε ελεύθερου επαγ¬ 
γέλματος. 

7. Με κοινή απόφαση του Πρωθυπουργού ή του εποπτεύοντος 
τον Οργανισμό Αθήνα 96 Υπουργού και του Υπουργού Οικονομι¬ 
κών μπορεί να εξαιρούνται τα μέλη του Διοικητικού Συμβουλίου, 
οι έκτακτοι συνεργάτες του άρθρου 8 παρ. 3 και ορισμένες θέσεις 
του υπαλληλικού προσωπικού από τους περιορισμούς για τις α¬ 
μοιβές που ισχύουν για τα νομικά πρόσωπα ιδιωτικού δικαίου του 
δημόσιου τομέα. 

8. Οι όροι δόμησης και οι πολεοδομικοί και κτιριολογικοί όροι 
για κάθε συγκεκριμένο κατασκευαστικό έργο ολυμπιακής υποδο¬ 
μής καθορίζονται με κοινή απόφαση του Υπουργού Περιβάλλο¬ 
ντος, Χωροταξίας και Δημόσιων Έργων και του Πρωθυπουργού 
ή του εποπτεύοντος Υπουργού, μετά από πρόταση του Διοικητι¬ 
κού Συμβουλίου του Οργανισμού, κατά παρέκκλιση των κείμενων 
διατάξεων. Πάντως οι ανωτέρω όροι δομήσεως πρέπει να εξασφα¬ 
λίζουν τη λειτουργικότητα των κτιρίων και τους καλύτερους δυ¬ 
νατούς όρους διαβίωσης. Η απόφαση αυτή δημοσιεύεται στην 
Εφημερίδα της Κυβερνήσεως. 

9. Επιτρέπεται η αναγκαστική απαλλοτρίωση, για δημόσια ω¬ 
φέλεια υπέρ του Οργανισμού και με δική του δαπάνη, των ανα¬ 
γκαίων ακινήτων, για την κατασκευή έργων και τη δημιουργία ε - 

γκαταστάσεων προς εξυπηρέτηση των αναγκών της διεξαγωγής 
των Ολυμπιακών Αγώνων. 

10. Όλες οι δημόσιες υπηρεσίες του Κράτους καθώς και οι υ¬ 
πηρεσίες των νομικών προσώπων του δημόσιου τομέα οφείλουν 
να παρέχουν κάθε πληροφορία ή συνδρομή που ζητά ο Οργα¬ 
νισμός. 

11. Όπου στον παρόντα νόμο προβλέπονται παρεκκλίσεις αυ¬ 
τές επιτρέπονται βάσει των κείμενων διατάξεων μόνο όταν πρό¬ 
κειται για επείγουσα περίπτωση ή για ιδιαίτερης σπουδαιότητας 
έργο. 

Αρθρο 12 

Διάλυση του Οργανισμού 

1. Ο Οργανισμός Αθήνα 96 διαλύεται με προεδρικό διάταγμα, 
που εκδίδεται με πρόταση του Πρωθυπουργού ή του εποπτεύο¬ 
ντος Υπουργού. Από την ημερομηνία έκδοσης αυτού του διατάγ¬ 
ματος ο Οργανισμός συναλλάσσεται μόνο για τους σκοπούς της 
εκκαθάρισης, η διάρκεια της οποίας δεν μπορεί να υπερβεί τους 
δώδεκα μήνες. 

2. Με προεδρικά επίσης διατάγματα, που εκδίδονται σύμφωνα 
με την παράγραφο 1, διατίθεται η ακίνητη και κινητή περιουσία 
του Οργανισμού για την κάλυψη κοινωνικών, εκπαιδευτικών, πο¬ 
λιτιστικών και αθλητικών αναγκών του Δημοσίου και ρυθμίζονται 
τα θέματα του υπηρετούντος στον Οργανισμό προσωπικού. 


Αρθρο 13 

Συντονιστικό Συμβούλιο της Επιτροπής 

1. Συνιστάται Συντονιστικό Συμβούλιο της Επιτροπής Διεκδί¬ 
κησης Ολυμπιακών Αγώνων 1996 (ΠΥΣ 139/1986), με σκοπό το σχε- 
διασμό και την υλοποίηση προγραμμάτων για την επιτυχή 
διεκδίκηση των Ολυμπιακών Αγώνων 1996 και την ανάθεση της 
τέλεσής τους στην πόλη της Αθήνας. 

2. Το Συντονιστικό Συμβούλιο λειτουργεί στα πλαίσια των γε¬ 
νικών κατευθύνσεων που παρέχει η Επιτροπή Διεκδίκησης Ολυ¬ 
μπιακών Αγώνων σε συνεργασία με τα όργανα του Οργανισμού 
Αθήνα 96. 

3. Το Συντονιστικό Συμβούλιο αποτελείται από τον Πρωθυπουρ¬ 
γό, ως Πρόεδρο, και τα εξής μέλη: 

α) τον Υπουργό που εποπτεύει τον Οργανισμό με βάση την κα¬ 
τά το άρθρο 2 παρ. 1 απόφαση του Πρωθυπουργού, ως αντι¬ 
πρόεδρο, 

β) τον Υπουργό Πολιτισμού, ο οποίος είναι ο αντιπρόεδρος του 
Συντονιστικού Συμβουλίου σε περίπτωση που δεν έχει οριστεί ε- 
ποπτεύων Υπουργός σύμφωνα με το άρθρο 2 παρ. 1, 
γ) τον Υπουργό Εθνικής Οικονομίας, 

δ) τον Υπουργό Περιβάλλοντος, Χωροταξίας και Δημόσιων 
Έργων, 

ε) τον Υπουργό Μεταφορών και Επικοινωνιών, 
στ) τον αρμόδιο για θέματα Αθλητισμού Αναπληρωτή Υπουρ¬ 
γό ή Υφυπουργό ή Γενικό Γραμματέα, 

ζ) τον αρμόδιο για θέματα Τουρισμού Υπουργό, Αναπληρωτή 
Υπουργό ή Υφυπουργό ή Γ ενικό Γραμματέα, 
η) το Δήμαρχο Αθηναίων, 
θ) τον Πρόεδρο του Οργανισμού Αθήνα 96, 
ι) τον Πρόεδρο της Ε.Ο.Α., 
ια)τα δύο μέλη της Δ.Ο.Ε. για την Ελλάδα. 

4. Ο Πρόεδρος του Συντονιστικού Συμβουλίου μπορεί να προ- 
σκαλέσει να συμμετάσχει σε συνεδρίαση του Συντονιστικού Συμ 
βουλίου, ανάλογα με τα θέματα της ημερήσιας διάταξης, 
οποιοδήποτε από τα μέλη της Επιτροπής Διεκδίκησης των Ολυ¬ 
μπιακών Αγώνων και ιδίως: 

α) το Γ ενικό Γ ραμματέα Αθλητισμού, 
β) το Γενικό Γραμματέα της Ε.Ο.Α., 
γ) τον Πρόεδρο του Συλλόγου Ελλήνων Ολυμπιονικών, 
δ) τον Πρόεδρο της Ένωσης Συντακτών Ημερησίων Εφημερί¬ 
δων Αθηνών, 

ε) τον Πρόεδρο του Πανελλήνιου Συνδέσμου Αθλητικού Τύπου, 
στ) τον Ελληνα Πρόεδρο ή μέλος της Ευρωπαϊκής Ένωσης Αθλη¬ 
τικού Τύπου, 

ζ) τον Πρόεδρο του Τ.Ε.Ε., 

η) έναν εκπρόσωπο του Υπουργείου Εξωτερικών. 

5. Το Συντονιστικό Συμβούλιο συγκροτείται με απόφαση του 
Πρωθυπουργού και συνεδριάζει ύστερα από πρόσκληση του Προ¬ 
έδρου του. 

6. Η διάταξη του άρθρου 4 παρ. 3 εφαρμόζεται αναλόγως για 
τη συγκρότηση του Συντονιστικού Συμβουλίου. 

7. Η φροντίδα για την προώθηση και εκτέλεση των αποφάσεων 
του Συντονιστικού Συμβουλίου ανατίθεται στον Πρωθυπουργό, ο 
οποίος για το έργο αυτό επικουρείται από τον Αντιπρόεδρο του 
Συντονιστικού Συμβουλίου, τον αρμόδιο για θέματα Αθλητισμού 
Αναπληρωτή Υπουργό ή Υφυπουργό, το Δήμαρχο Αθηναίων, τον 
Πρόεδρο της Επιτροπής Ολυμπιακών Αγώνων και τον Πρόεδρο 
του Οργανισμού Αθήνα 96. 

8. Η Επιτροπή Διεκδίκησης Ολυμπιακών Αγώνων και το Συντο¬ 
νιστικό Συμβούλιο παύουν να υφίστανται από τη γνωστοποίηση 

της απόφασης για ανάθεση της διοργάνωσης των Ολυμπιακών Α¬ 
γώνων 1996. 

9. Από τη σύσταση του Συντονιστικού Συμβουλίου καταργού- 
νται η Εκτελεστική, η Συμβουλευτική και η Τεχνική Επιτροπή, που 
συστάθηκαν με την απόφαση ΣΤ/654/14.1.1987 (ΦΕΚ ΒΊ94) του Υ¬ 
πουργού Πολιτισμού. Οι πόροι καθώς και τα περιουσιακά στοιχεία 

καθώς και τα δικαιώματα και οι υποχρεώσεις της Εκτελεστικής 
Επιτροπής μεταβιβάζονται στον Οργανισμό με κοινή απόφαση του 
Πρωθυπουργού ή του εποπτευοντος τον Οργανισμό Υπουργού και 
του Υπουργού Πολιτισμού μετά από την άσκηση διαχειριστικού 
ελέγχου κατά τις κείμενες διατάξεις, ο οποίος θα ολοκληρωθεί 
εντός τεσσάρων μηνών. 

Αρθρο 14 

Ρύθμιση θεμάτων προσωπικού της Εκτελεστικής Επιτροπής 

Τα θέματα του προσωπικού, που κατά την έναρξη ισχύος του 
παρόντος νόμου απασχολείται με σχέση εργασίας ιδιωτικού δι¬ 
καίου (ορισμένου ή αορίστου χρόνου), σύμβαση έργου ή εντολής 
ή είναι αποσπασμένο στην Εκτελεστική Επιτροπή, που συστάθη- 
κε με την απόφαση ΣΤ/654/14.1.1987 (ΦΕΚ ΒΊ94) του Υπουργού 
Πολιτισμού, ρυθμίζονται ως εξής: 

1. Με απόφαση του Δ.Σ. του Οργανισμού, που λαμβάνεται μετά 
από γνώμη τριμελούς συμβουλευτικής επιτροπής, η οποία απο- 
τελείται από δύο μέλη του Δ.Σ. που ορίζει ο πρόεδρος και έναν 
εκπρόσωπο των εργαζομένων, επιλέγονται οι εργαζόμενοι εκεί¬ 
νοι που, από τη λήψη αυτής της απόφασης, θα παρέχουν τις υπη¬ 
ρεσίες τους στον Οργανισμό Αθήνα 96 με την ίδια νομική σχέση 
που τους συνδέει με την Εκτελεστική Επιτροπή, στη θέση της ο¬ 
ποίας υποκαθίσταται αυτοδικαίως ο Οργανισμός Αθήνα 96. Στον 
κανονισμό λειτουργίας του Οργανισμού Αθήνα 96 περιλαμβάνε¬ 
ται ειδική πρόβλεψη για το προσωπικό αυτό, σύμφωνα με το άρ¬ 
θρο 8 παρ. 1 περίπτ. β’ του παρόντος νόμου. 

2. Για τους υπόλοιπους εργαζόμενους ισχύουν τα εξής: 

α) Σε περίπτωση μη επιλογής από το Δ.Σ. του Οργανισμού σύμ¬ 
φωνα με την περίπτ. 1 αυτού του άρθρου, αίρεται αυτοδικαίως η 
απόσπαση των υπαλλήλων που απασχολούνται στην Εκτελεστι¬ 
κή Επιτροπή ως αποσπασμένοι από φορείς του δημόσιου τομέα. 

β) Οι απασχολούμενοι με σχέση εργασίας ιδιωτικού δικαίου, 
σύμβαση έργου ή εντολής στην Εκτελεστική Επιτροπή υποχρε- 
ούνται, σε περίπτωση μη επιλογής από το Δ.Σ. του Οργανισμού 
σύμφωνα με την περίπτωση 1 αυτού του άρθρου, να παρέχουν τις 
υπηρεσίες τους στη Γενική Γραμματεία Αθλητισμού ή, μετά από 
απόφαση του Γενικού Γραμματέα Αθλητισμού, σε νομικά πρόσω¬ 
πα δημόσιου ή ιδιωτικού δικαίου που εποπτεύονται από τη Γενι¬ 
κή Γραμματεία Αθλητισμού. Οι εργαζόμενοι αυτοί θα απασχολού¬ 
νται με την ίδια νομική σχέση που τους συνδέει με την Εκτελεστι¬ 
κή Επιτροπή, στη θέση της οποίας υποκαθίσταται αυτοδικαίως η 
Γενική Γραμματεία Αθλητισμού ή τα ως άνω νομικά πρόσωπα δη¬ 
μόσιου ή ιδιωτικού δικαίου. 


Αρθρο 15 
Τελική Διάταξη 

Κάθε λεπτομέρεια για την εφαρμογή του νόμου αυτού ρυθμί¬ 
ζεται με απόφαση του Πρωθυπουργού ή του εποπτευοντος Υπουρ¬ 
γού, ύστερα από γνώμη του Διοικητικού Συμβουλίου του 
Οργανισμού Αθήνα 96. Η απόφαση αυτή δημοσιεύεται στην Εφη¬ 
μερίδα της Κυβερνήσεως. 

Άρθρο 16 
Έναρξη ισχύος 

Ο νόμος αυτός αρχίζει να ισχύει αηότη δημοσίευσή του στην Εφη¬ 
μερίδα της Κυβερνήσεως. 

Παραγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κράτους. 

Αθήνα, 12 Σεπτεμβρίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

0 ΠΡΩΘΥΠΟΥΡΓΟΣ 

ΤΖ. ΤΖΑΝΝΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

Αθ. ΚΑΙΜΕΛΛΟΠΟΥΑΟΣ Γ. ΣΟΥΦΛΙΑΣ 

ΟΙΚΟΝΟΜΙΚΟΝ ΕΘΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΝΤ. ΣΑΜΑΡΑΣ Β. ΚΟΝΤΟΓΙΑΝΝΟΠΟΥΛΟΣ 

ΠΟΛΙΤΙΣΜΟΥ ΠΕΡΙΒ/ΝΤΟΣ, ΧΩΡ/ΒΑΣ ΚΑΙ ΔΗΜ. ΕΡΓΩΝ 

Γ. ΜΥΛΩΝΑΣ Σ. ΚΟΥΒΕΛΑΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Ν. ΓΚΕΛΕΣΤΑΘΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 14 Σεπτεμβρίου 1989 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΚΟΥΒΕΛΗΣ 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΙ 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 


Καποδιστρίου 34 
104 32 

22.3211 ΥΡΕΤ ΘΒ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως Τ3.30 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547_ 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


ια) Για όλα τα Τεύχη 


7.000 

10.000 

4.000 

10.000 

8.000 

4.000 

2.000 

5.000 

1.000 

20.000 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες; τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















